Kristians Brekte
Kristians Brekte (dzimis 1981. gada 25. maijā) ir latviešu mākslinieks, scenogrāfs, gleznotājs, pazīstams ar provokatīviem darbiem. Latvijas Mākslas akadēmijas Glezniecības katedras vadītājs un asociētais profesors. Absolvējis Latvijas Mākslas akadēmijas scenogrāfijas nodaļu. Par darbu sēriju “Rīgas madonnas” (2010) nominēts Purvīša balvai. Kopš 2009. gada pasniedz lekcijas LMA. Veidojis scenogrāfijas Dailes teātra un citu Latvijas teātru izrādēm.